CELEX: 62008TN0373
Language: et
Date: 2008-09-03 00:00:00
Title: Kohtuasi T-373/08: 3. septembril 2008 esitatud hagi — Nuova Agricast versus komisjon

8.11.2008   
            
            
               ET
            
            
               Euroopa Liidu Teataja
            
            
               C 285/50
            
         3. septembril 2008 esitatud hagi — Nuova Agricast versus komisjon
   (Kohtuasi T-373/08)
   (2008/C 285/90)
   Kohtumenetluse keel: itaalia
   Pooled
   
      Hageja: Nuova Agricast Srl (Cerignola, Itaalia) (esindaja: advokaat M. A. Calabrese)
   
      Kostja: Euroopa Ühenduste Komisjon
   Hageja nõuded
   Hageja palub Esimese Astme Kohtul mõista kostjalt tema kasuks välja:
   
               —
            
            
               1 447 249 eurot või sellest erinev suurem või väiksem kohtumenetluse käigus tuvastatav summa koos ümberhindamisega 1. juulist 2003 kohtuotsuse kuupäevani selle kahju hüvitamiseks, mis tuleneb äriühingu tavapärase halduse alusel 30. juunil 2003 lõppenud eelarveaastal väiksema tulu saamisest võrreldes tuluga, mida äriühing oleks investeerimiskava lõpuleviimise korral saanud;
            
         
               —
            
            
               1 432 497 eurot või sellest erinev suurem või väiksem kohtumenetluse käigus tuvastatav summa koos ümberhindamisega 1. juulist 2004 kohtuotsuse kuupäevani selle kahju hüvitamiseks, mis tuleneb äriühingu tavapärase halduse alusel 30. juunil 2004 lõppenud eelarveaastal väiksema tulu saamisest võrreldes tuluga, mida äriühing oleks investeerimiskava lõpuleviimise korral saanud;
            
         
               —
            
            
               2 009 197 eurot või sellest erinev suurem või väiksem kohtumenetluse käigus tuvastatav summa koos ümberhindamisega 1. juulist 2005 kohtuotsuse kuupäevani selle kahju hüvitamiseks, mis tuleneb äriühingu tavapärase halduse alusel 30. juunil 2005 lõppenud eelarveaastal väiksema tulu saamisest võrreldes tuluga, mida äriühing oleks investeerimiskava lõpuleviimise korral saanud;
            
         
               —
            
            
               1 830 564 eurot või sellest erinev suurem või väiksem kohtumenetluse käigus tuvastatav summa koos ümberhindamisega 1. juulist 2006 kohtuotsuse kuupäevani selle kahju hüvitamiseks, mis tuleneb äriühingu tavapärase halduse alusel 30. juunil 2006 lõppenud eelarveaastal väiksema tulu saamisest võrreldes tuluga, mida äriühing oleks investeerimiskava lõpuleviimise korral saanud;
            
         
               —
            
            
               1 947 081 eurot või sellest erinev suurem või väiksem kohtumenetluse käigus tuvastatav summa koos ümberhindamisega 1. juulist 2007 kohtuotsuse kuupäevani selle kahju hüvitamiseks, mis tuleneb äriühingu tavapärase halduse alusel 30. juunil 2007 lõppenud eelarveaastal väiksema tulu saamisest võrreldes tuluga, mida äriühing oleks investeerimiskava lõpuleviimise korral saanud;
            
         
               —
            
            
               nende ümberhinnatud summade intressid, mida tuleb arvestada kohtuotsuse kuupäevast nende täieliku tasumiseni ja Euroopa Keskpanga poolt põhiliste refinantseerimistehingute jaoks kinnitanud määras, millele lisanduvad Esimese Astme Kohtu poolt õiglaseks peetavad protsendipunktid, milleks hageja arvates peab olema vähemalt kaks protsendipunkti ja
            
         
               —
            
            
               kohtukulud, sh poole tehniliseks konsultatsiooniks 2008. aastal kantud kulud.
            
         Väited ja peamised argumendid
   Käesolev hagi on kohtuasjas T-362/05 esitatud hagi loomulikuks jätkuks, millega hageja taotles muuhulgas komisjonilt hüvitise väljamõistmist saamatajäänud tulu eest, mis seisnes äriühingu tavapärase halduse alusel 30. juunil 2003 ning seejärel 2004., 2005., 2006. ja 2007. aasta 30. juunil lõppenud eelarveaastal saadud tulu ning selle tulu erinevuses, mida äriühing oleks investeerimiskava lõpuleviimise korral saanud.
   Käesoleva hagiga heidab hageja komisjonile ette samu (või pea-aegu samu) õigusrikkumisi, millele ta viitas kohtuasjas T-362/05 esitatud hagis. Ka kostja akte ja käitumist käsitlevad väited on samad, mis esitati viidatud kohtuasjas, kuid arvestavad Euroopa Ühenduste Kohtu poolt 15. aprilli 2008. aasta otsuses kohtuasjas C-390/06 P: Nuova Agricast vs. komisjon sedastatuga.